**Ford Fiesta oli Euroopan myydyin pikkuauto vuonna 2012 – Fiestoja myytiin keskimäärin joka toinen minuutti**

* Ford Fiesta oli vuoden 2012 myydyin pikkuauto ja toiseksi suosituin automalli Euroopassa\*. Fiestoja ostettiin keskimäärin joka toinen minuutti.
* Fiesta oli myös koko maailman myydyin B-segmentin auto viime vuoden yhdeksän enimmäisen kuukauden aikana, kertovat Polkin uusien autojen rekisteröintitilastot
* Uudessa Fiestassa on rohkea ulkomuoto, hienostuneet sisätilat, palkittu 1.0 litran EcoBoost-moottori, Ford SYNC ja Ford MyKey

**Helsinki 24.1.2013** – Uusi Fiesta oli viime vuonna kuluttajien suosiossa; Fiestoja myytiin keskimäärin joka toinen minuutti. Tieto perustuu JATO Dynamicsin tilastoihin\*.

JATOn 30 eri Euroopan maassa tekemien tilastojen mukaan uusia Fordeja kävi viime vuonna kaupaksi 953 174 kappaletta. Niistä 306 405 oli Fiestoja. Ford ilmoitti hiljattain, että sen operoimissa 51 Euroopan maassa vuonna 2012 myytiin yhteensä yli 1,4 miljoonaa Ford-ajoneuvoa.

Fiesta oli myös vuoden 2012 ensimmäisen yhdeksän kuukauden aikana myydyin B-segmentin auto koko maailmassa 560 000 myydyllä autolla. Tiedot käyvät ilmi Polkin uusien autojen rekisteröintitilastoista.

“Vuosi 2012 oli Fiestan kannalta aivan mahtava niin Euroopassa kuin koko maailmassa”, kertoo Roelant de Waard (Vice President, Marketing, Sales and Service, Ford of Europe). “Tämä ikonin aseman saavuttanut auto edustaa juuri sitä, mitä asiakkaat haluvat pienikoiselta autolta: tyylikkyyttä, laatua, tehokkuutta ja hienoa tekniikkaa.”

Ford on myynyt yli 15 miljoonaa Fiestaa sen jälkeen, kun auton tuotanto alkoi vuonna 1976. Viimeisen neljän vuoden aikana Fiesta on ollut Euroopan myydyin pikkuauto kolmesti, myynnin ollessa yli 1,7 miljoonaa kappaletta ja maailmanlaajuisesti 2,1 miljoonaa.

Vuonna 2012 Euroopan maista eniten Fiestoja myytiin Isossa-Britanniassa, Fordin omien tilastojen mukaan 109 250 kappaletta. Suosituin Fiestan väri oli eurooppalaisten mielestä Frozen White.

Ford esittelee parhaillaan uutta Fiestaa Euroopassa. Auto on kokenut melkoisia muutoksia niin ulkoisesti kuin sisätiloissa. Sen voimanlähteenä on muun muassa vuoden kansainväliseksi moottoriksi viime vuonna valittu 1.0 litran EcoBoost-moottori. Fiestan 1.6 litran Duratorq TDCi -dieselmoottorilla varustetun ECOnetic Technology -mallin CO2-päästöt ovat vain 87 g/km\*\*.

Uudessa Fiestassa on Fordin kehittämä MyKey-teknologia, jonka avulla vanhemmat voivat rohkaista nuorisoa ajamaan turvallisemmin ja voivat jopa pienentää heidän onnettomuusriskiään. Fiestassa on myös Ford SYNC, ääniohjauksella toimiva yhteydenpitojärjestelmä. SYNC-järjestelmän hätäaputoiminto pystyy onnettomuustilanteessa yhdistämään siihen Bluetoothilla liitetyn matkapuhelimen paikalliseen hätäkeskukseen.

Lisäksi Fiestassa on Active City Stop -törmäyksenestojärjestelmä, jolla voidaan välttää hiljaisissa nopeuksissa tapahtuvat peräänajot.

“Fiestalla on iso työ edessään vuonna 2013, mutta se sopii sille täydellisesti”, sanoo Oy Ford Ab:n toimitusjohtaja Hannu Pärssinen. “Euroopan vuoden myydyimmän pikkuauton titteli on hieno saavutus. Haluamme kiittää kaikkia asiakkaitamme, jotka edelleen uskovat Fiestaan.”

# # #

\* JATO Dynamicsin tiedot perustuvat JATO Consultin tuottamiin tietoihin. Tiedot on kerätty 30 Euroopan maasta. Lisätietoja osoitteessa [www.jato.com](http://www.jato.com).

\* Ilmoitetut polttoaineen kulutusluvut ja CO2-päästöarvot on mitattu Euroopan komission direktiivin (EC) 715/2007 asettamien teknisten vaatimusten mukaisesti. Luvut voivat erota maailman muiden alueiden luvuista johtuen alueiden eri ajosykleistä ja säännöksistä.

Ford Motor Company

Ford Motor Company on globaali autonvalmistaja, jonka pääkonttori sijaitsee Dearbornissa, Michiganissa ja jonka autoja myydään kaikissa kuudessa maanosassa. Yhtiössä työskentelee noin 172 000 henkilöä ja sillä on 65 tehdasta eri puolilla maailmaa. Yhtiön automerkkejä ovat Ford ja Lincoln. Yhtiö tarjoaa myös rahoituspalveluita, joita varten on olemassa oma yhtiö, Ford Motor Credit Company. Lisätietoja Fordista ja sen tuotteista löytyy osoitteesta [www.ford.com](http://www.ford.com)

Euroopan Ford valmistaa, myy ja huoltaa Ford-autoja 50 markkina-alueella. Sen palveluksessa työskentelee noin 47 000 henkilöä ja yhteisyritykset mukaan lukien noin 69 000 henkilöä. Euroopassa toimii myös Ford Motor Credit Company ja Ford Customer Service Division sekä 24 tuotantolaitosta, joista 15 Ford omistaa kokonaan tai on enemmistöomistaja ja 9 on yhteisomistuksessa muiden toimijoiden kanssa. Ensimmäiset Ford-autot tuotiin Eurooppaan vuonna 1903 - samana vuonna, jolloin Ford Motor Company perustettiin. Tuotanto Euroopassa aloitettiin vuonna 1911.

**Lisätiedot:** Riitta Salin

 Oy Ford Ab

 (09) 351 700

 rsalin1@ford.com